Garganta del Obispu

La garganta del Obispu es un afluenti pola derecha del ríu Tiétal. Tieni una longitú de 35 km. Lo que la convierti nuna delas gargantas más largas d’Estremaura i de toa la Sierra e Greus.

 Geografía 
Naci ena Huenti delos Helecharis a 1 300 m d’artitú, nel paraji delas Gargüeras, ena Sierra de Tormantus, dentru del municipiu de El Piornal. Nel su discurril atraviesa los municipios de El Piornal, Barrau, Gargüera, Malpartía de Prasencia i Texea. Si uni al Tiétal nel paraji conocíu cumu Llanu del Roncillu, ena dehesa de Navabuena a 230m sobri el nivel del mari.

Tieni cumu afluentis: pola izquierda, i ábati ya ena su desembocaura nel Tiétal, al arroyu dela Mata u Mironcillu, endispués li siguin el arroyu del Ratanillu i el arroyu delas Aliserillas; i pola marhin derecha, Los Cañus, el arroyu dela Gargolezna, el arroyu Bramaderu i las gargantas dela Desesperada u Tejeda i la Redonda u de Pasarón.